b"\n_START_ARTICLE_\nSonia Delaunay\n_START_PARAGRAPH_\nSonia Delaunay (o.s. Terk)  eli Sonia Delaunay-Terk (ven. \xd0\xa1\xd0\xbe\xd0\xbd\xd1\x8f \xd0\x94\xd0\xb5\xd0\xbb\xd0\xbe\xd0\xbd\xd0\xb5-\xd0\xa2\xd0\xb5\xd1\x80\xd0\xba); 14. marraskuuta 1885 \xe2\x80\x93 5. joulukuuta 1979) oli syntyj\xc3\xa4\xc3\xa4n ukrainalainen, Ranskassa vaikuttanut taidemaalari. H\xc3\xa4n kuuluu 1900-luvun merkitt\xc3\xa4vimpiin naistaiteilijoihin. Delaunay opiskeli Pietarissa, Karlsruhen Kuvataideakatemiassa Saksassa ja l'Acad\xc3\xa9mie de la Palette'ssa Pariisin Montmartrella Ranskassa._NEWLINE_Delaunay kuului puolisonsa Robert Delaunayn kanssa abstraktin taiteen edell\xc3\xa4k\xc3\xa4vij\xc3\xb6ihin. He maalasivat kirkkaiden v\xc3\xa4rien keskin\xc3\xa4isi\xc3\xa4 merkityksi\xc3\xa4 harmonisesti korostavia abstrakteja ja lyyrisi\xc3\xa4 sommitelmia, joiden tyyli\xc3\xa4 on kutsuttu kubistiseksi orfismiksi. _NEWLINE_Jazzpersoona Charles Delaunay oli parin poika. Perhe asui ensimm\xc3\xa4isen maailmansodan vuosina Iberian niemimaalla. _NEWLINE_Vuonna 1963 Sonia Delaney lahjoitti viisikymment\xc3\xa4kahdeksan omaa ja nelj\xc3\xa4kymment\xc3\xa4 miehens\xc3\xa4 ty\xc3\xb6t\xc3\xa4 Pariisin nykytaiteen museoon. H\xc3\xa4n on ensimm\xc3\xa4inen nainen, joka t\xc3\xb6it\xc3\xa4 on ollut esill\xc3\xa4 Louvren n\xc3\xa4yttelyss\xc3\xa4 jo taiteilijan elinaikana._NEWLINE_Delaunay sai vuonna 1975 nimityksen Kunnialegioonan upseeriksi. H\xc3\xa4n oli kuollessaan 94-vuotias."